NB! Riigilipu võib masti tõmmata ka avalike ürituste, tähtpäevade ja perekondlike sündmuste puhul, ainult et see kõik peab toimuma sündsal kombel.    Riigilipp heisatakse 1. maist kuni 30. septembrini kell 8.00 ja 1. oktoobrist kuni 30. aprillini kell 9.00 ning langetatakse päikeseloojangul, kuid mitte hiljem kui kell 22.00.    Riigilippu jaaniööl ei langetata.      Kui Eesti riigilipp heisatakse koos ühe või mitme teise riigi lipuga, paigutatakse Eesti riigilipp teiste lippude suhtes lipurivi tagant vaadatuna paremale.  Teiste riikide lipud paigutatakse üldjuhul prantsuskeelsete riiginimede tähestikulises järjekorras, kusjuures lipud peavad olema heisatud samale kõrgusele. Iga riigilipp heisatakse eraldi, ühesuguse pikkusega lipuvardasse või -masti.  Kui Eesti riigilipp heisatakse koos mõne teise riigi lipu ja  mõne Eesti maakonna, linna, valla või muu lipuga, asuvad Eesti maakonna, linna, valla või muud lipud teiste riikide lippudest lipurivi tagant vaadatuna vasakul.      Riigilipu nõuetekohase heiskamise eest vastutab ametiisik või üksikisik, kes korraldab lipu heiskamist.      Kasutamiskõlbmatuks muutunud riigilipp kuulub sündsal viisil hävitamisele.      Soovitatavad lipukanga mõõtmed olenevalt lipumasti kõrgusest    Lipumasti kõrgus ja sellele vastava lipukanga mõõtmed (mm)      NB! Siia on võetud kogu olemasolevast informatsioonist valikuliselt. Vaata lähemalt klikkides siia.  Loe lisaks: Eesti lipu kasutamise kord ja hea tava